Is It Responsibility Of Women Today To Contribute In Home Expenditure?
خواتین کما رہی ہیں اور شوہر کے ساتھ گھر کے بجٹ میں اپنا کنٹری بیوشن بھی کر رہی ہیں مگر پوری دنیا میں ابھی تک خواتین نے اس کو ذمہ داری سمجھ کر قبول نہیں کیا ہے۔ زمہ داری اب بھی مرد کی ہے اور عورت اس میں اپنا حصہ ڈال رہی ہے۔ عورت اگر کمانے سے انکار کر دے تو دنیا میں کسی سماج میں کسی مرد کے پاس یہ اخلاقی جواز نہیں کہ وہ اسے کمانے پر مجبور کرے مگر مرد کمانے سے انکار کر دے تو پورا سماج اسے لعن طعن کرتا ہے۔ یہی حقیقت ہے۔ اس لیے اب تک تو صورت حال یہی ہے کہ عورت نے مالی ذمہ داری نہیں اٹھائی یعنی وہ یہ نہیں کہتی کہ کمانا میری ذمہ داری ہے مرد چاہے کمائے یا نہ کمائے۔ اب بھی طلاق یا علیحدگی ہوتی ہے تو بچوں کا خرچ مرد سے مانگا جاتا ہے مگر عورت سے نہیں مانگا جاتا ۔ اگر کوئی عورت یہ ذمہ داری بھی اٹھا لیتی ہے اور مرد بھی اس پر راضی ہو جاتا ہے تو حکم کے تبدیل ہونے کا سوال پیدا ہو جائے گا مگر اب تک ایسا نظر نہیں آتا۔